Siden den 13. juli har det højt profilerede Aalborg Havnebad været lukket på grund af rotter. Og i Nibe har havnebadet været lukket i en uge på grund af de små gnavere. Og der er ingen udsigt til, at kommunens borgere får noget skattekronerne og kan hoppe i havnebadene i den nærmeste fremtid. - I Aalborg har vi fanget to rotteunger i fælder i dag, og i Nibe fangede vi seks rotteunger i fælder i torsdag og fundet spor af rotter så sent som i dag, fortæller Marianne Jensen, kommunikationsmedarbejder hos Miljø og Energiforvaltningen, Aalborg Kommune. Så længe der er spor efter rotter - eller rotterne går i fælderne - er det umuligt at spå om, hvornår havnebadene kan åbne igen.

Opsummering:
Så sent som i dag er der fanget rotter i Aalborg Havnebad. Og i Nibe roder rotterne stadig rundt i skraldespandene - så intet håb om åbning i den nærmeste fremtid.